Document ID: 32006D0542

ODLOČBA KOMISIJE
z dne 2. avgusta 2006
o spremembi Odločbe 93/195/EGS o pogojih v zvezi z zdravstvenim varstvom živali in izdajanju veterinarskih spričeval za ponovni vstop registriranih konjev za dirke, tekmovanja in kulturne prireditve po začasnem izvozu
(notificirano pod dokumentarno številko C(2006) 3400)
(Besedilo velja za EGP)
(2006/542/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 90/426/EGS z dne 26. junija 1990 o pogojih v zvezi z zdravstvenim varstvom živali, ki ureja premike in uvoz kopitarjev iz tretjih držav (1), in zlasti člena 19(ii) Direktive,
ob upoštevanju naslednjega:
(1)
V skladu s splošnimi pravili iz Priloge II k Odločbi Komisije 93/195/EGS (2) je ponovni vstop registriranih konj za dirke, tekmovanja in kulturne prireditve po začasnem izvozu omejen na konje, ki so bili manj kot 30 dni v eni izmed tretjih držav, navedenih v isti skupini v Prilogi I k navedeni odločbi.
(2)
Katar leta 2006 gosti konjeniška tekmovanja Azijskih iger.
(3)
Glede na stopnjo veterinarskega nadzora in dejstvo, da so zadevni konji oskrbovani ločeno od živali z nižjim zdravstvenim statusom, je treba obdobje začasnega izvoza podaljšati na manj kot 60 dni. Ustrezno je treba razširiti pogoje v zvezi z zdravstvenim varstvom živali ter veterinarskim spričevalom, določene v Prilogi VII k Odločbi 93/195/EGS, na konjeniška tekmovanja Azijskih iger, ki se izvajajo pod okriljem Mednarodne konjeniške zveze (FEI).
(4)
Prilogo VII k Odločbi 93/195/EGS je treba zato ustrezno spremeniti.
(5)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Naslov Priloge VII k Odločbi 93/195/EGS se nadomesti z naslednjim:
„ZDRAVSTVENO SPRIČEVALO
za ponovni vstop registriranih konj, ki so sodelovali na tekmovanju Endurance World Cup ali Azijskih igrah, po začasnem izvozu za obdobje manj kot 60 dni“.
Člen 2
Ta odločba je naslovljena na države članice.
V Bruslju, 2. avgusta 2006

Labels: 0
3
6